JohanHeinsen/ENO huggingface dataset:
Aarhuus Stifts-Tidende, 1844-12-24
Den franske Regjering synes at nære Frygt for nye Planer af Prinds Louis Napoleon, da alle Forsigtigheds-Forholdsregler i Slottet Ham ere blevne skjær pede. Selv i Thuillerierne seer det ud som man frygter Noget: saavel Vagterne som den der indqvarterede Bataillon Linietropper maae hele Natten være under Vaaben i de opvarmede Slotsgange. Rygterne havde travlt med en forestaaende Kabinetsforandring. Kongen og Dronningen af Belgien vare indtrufne til Paris, hvor Hertugen af Anmale og hans unge Gemalinde ogsaa vare arriverede, i hvilken Anledning der nu skulde anstilles en Mængde Festiviteter. Over hele England er Vinteren kommen tidligt iaar, og de nordlige Fugles Dragen imod Syden synes at bebude en stræng Vinter. Stormfugle og Vildænder vare i disse Dage seete i stor Mængde ved Themsens Bredder, hvilket kun pleier at være Tilfældet i meget strænge Vintere. Endogsaa i det sydlige Frankrig har man iaar en Vinter saa stræng, at den sammenlignes med den man havde der 1789, som endnu ikke er forglemt hos Jndbyggerne, da endogsaa mange Mennesker frøs ihiel.
Aarhuus Stifts-Tidende, 1844-12-24
J Marseille var der den 8de Decbr. falden saamegen Snee, at den laa halvanden Fod høit i Gaderne; et Særsyn dertillands.
Aarhuus Stifts-Tidende, 1844-12-24
J Schweiz pleier Opstanden ikke at vare længe; ligesaa ogsaa dennegang: Regjeringstropperne have paa alle Kanter drevet Opstandsmændene paa Flugten. J et Brev fra Hitzkircherdalen hedder det: "Man kan ikke gjøre sig noget Begreb om den her herskende Jammer og Elendighed; Qvinderne jamre for deres Mænd og Sønner: Husene ere øde; Flygtninger arresteres i hobeviis, deriblandt mange anseete Mænd og velhavende Godseiere.
Aarhuus Stifts-Tidende, 1844-12-24
Fra Berlin skrives under 12te Decbr.: "J en her i Byen hos Justitscommissair Furbach afholdt Forsamling af et stort Antal Jndehavere af Qvitteringer for Jndskud til den Kjøbenhavn-Roeskildske Jernbane, ved hvilken Leilighed 3395 Actier vare repræsenterede, blev eenstemmigt besluttet, at andrage paa Sammenkaldelse af en Generalforsamling og at udsætte Jndbetalingerne saalænge, indtil Sagens, nærværende Tilstand i en saadan oplyses."
Aarhuus Stifts-Tidende, 1844-12-24
Fra Brunsvig, hvor Hertugdømmets Landstænder for Tiden ere samlede, berettes, at der til ovennævnte Stænderforsamling var indkommen et Andragende om: at den hertugeligt brunsvigske Regjering vilde, i Forening med de øvrige høie tydske Forbundsfæller, være betænkt paa at gribe saadanne Midler, at de den danske Krone for Tiden tilhørende tydske Staters Selvstændighed sikkres. (J Bremer-Tidendens Beretning hedder det, at den af den Deputerede Hol lander gjorte Proposition angik den Hertugdømmerne Slesvig (!) og Holsteen, ved Danismens Anmasselser, truende Fare." Forslaget fandt strax den meest levende Understøttelse, og blev i et senere Møde antaget med overveiende Stemmefleerhed, da ikkun 5 Medlemmer stemte imod det.)
Aarhuus Stifts-Tidende, 1844-12-24
Den svenske Udenrigsminister, Baron Jhre, er meget syg; imidlertid er hans Porteseville bleven overdraget til Krigsministeren Baron Peyron.
Aarhuus Stifts-Tidende, 1844-12-24
Fædrelandet. (Da de kjøbenhavnske Poster ere udeblevne, baade over Kallundborg og Fyen, rimeligviis formedelst Fjordens og Belternes Tilfrosning, saa faae dette Blads Læsere for dennegang tage tiltakke med hvad der blev tilovers fra den forrige Postdags Efterretninger.)
Aarhuus Stifts-Tidende, 1844-12-24
Kjøbenhavn, den 17de December. Regjeringens Udkast til en Anordning om Værnepligten er da falden igjennem i Roeskilde som i Viborg. (Rd. Av.)¬
Aarhuus Stifts-Tidende, 1844-12-24
J Anledning af Landbosags-Committeens Forslag om at angive Underskriverne af de Petitioner, der ere indkomne i denne Sag, for Kongen, for at denne ved sin Erklæring kan forhindre at videre Discussion om denne Sag, yttrede Advocat Lehmann, at sligt let kunde føre til "tyranniske og repressive Forholdsregler." Denne Jndvending imodegik imidlertid Grev Knuth med den bemærkning, at en saadan Erklæring ikke indeholder Andet, end hvad Hs. Maj. allerede flere Gange tidligere har gjort, saa at det aldeles ikke kunde ansees som noget Nyt eller Mærkeligt, som vilde skee derved. (Forposten.)
Aarhuus Stifts-Tidende, 1844-12-24
Angaaende den Agitation, som skal findes i Bondestanden, og som man vil anvende repressive Forholdsregler imod, bemærkede Kmb. Neergaard, at man har forsøgt alle lovlige Midler for at komme Vedkommende paa Nakken, men at det er aldeles mislykkedes, saa at ikke engang Amtet fandt Anledning til at anlægge Sag. Det er af den Grund, at man nu henvender sig directe til Hs. Maj. for at udvirke en Cabinetsordre, hvorved man vil søge at raade Bod paa det Manglende. (Forposten.)– Efterat Etatsraad Stenfeldt i samme Sag, havde erklæret, at der var sagt saa meget Sandt og Rigtigt, at det vilde være aldeles forgiæves, om han forsøgte at sige noget Nyt, holdt han et Foredrag, der fylder 6 Spalter i Stændertidenden. (S. Bl.)
Aarhuus Stifts-Tidende, 1844-12-24
Reservechirurg ved Søetaten, Drachmann, har ladet følgende Erklæring indrykke i Fædrelandet: "Jeg finder mig foranlediget til at erklære, ikke at være Forfatter af den Artikel i Fædrelandet, No 1756, som omhandler Behandlingen af Mandskabet i "Gefion", og ikke at have udstædt nogen anden Attest om Lærlingen Carl Jpsen, end den almindelige Dødsattest. Det Factum, at et temmelig friske Brud af det øverste Ribbeen blev funden ved Obductionen, skylder jeg Sandheden at bekræfte, uden at turde bringe det i Causal-Forbindelse med den Straf, som ovennævnte Lærling har lidt ombord."
Aarhuus Stifts-Tidende, 1844-12-24
Hof- og Stadsretten har iforgaars paakiendt en fra Samss Birketing indanket Justitssag mod Rasm. Rasmussen i Pillemark, der actioneredes for begaaet Blodskam og i 1ste Jnstants var dømt fra Livet. Ved Overretten slap Arrestanten med 1 Aars Forbedringshuusarbeide. (Fædrel.)¬
Aarhuus Stifts-Tidende, 1844-12-24
- Bygningsarbeiderne ved Vandkuur- og Søbade=Anstalten ved Klampenborg, hvormed siden Julii Maaned en stor Mængde Haandværkere og Dagleiere (i de sidste Maaneder fra 100 til 150 daglig) have været beskjæftigede, ere nu for saavidt fremmede, at 10 Bygninger allerede ere bragte under Tag. Den ene ligger paa Skrænten nordenfor Taarbek, hvor Sø badene for Herrer blive anbragte, og bestaar af tvende ved en Pavillon med en Veranda forenede 2 Etagers Bygninger; Bygningen indeholder nogle og tyve Værelser til Bortleining, foruden Conditor Pavillon, Restaurationslocale &c. Den anden er opført paa Christiansro i Taarbek og udelukkende bestemt for DameSøbadet. Den er bygget i Schweizer-Stiil med en Veranda ud imod Søen, foruden Opvartningslocaler indeholder den 14 Værelser til Bortleining, og i Nærheden af samme er lagt en Conditor Pavillon; ved disse Bygninger forefindes et betydeligt Antal smagfuldt construerede Badevogne til Brug for Søbadegjæsterne. De øvrige 8 Bygninger ere alle opførte paa Anstaltens Terrain i Dyrehaven, de 7 af dem paa Strækningen langs med den Linie, hvor Dyrehavs rækværket for stod, imellem Klampenborg og Taarbeks Krohave. (Bl. Td.)- Det kgl. Museum for nordiske Oldsager har modtaget fra Amtmanden over Veile Amt, Kammerherre Hoppe, en massiv Guldhalskjæde, bestaaende af meget tykke høiede Ringe, som gribe i hverandre. Laasen har paa Forsiden en graveret Forestilling af Gud Fader, der holder den korsfæstede Søn; over disse svæver den Hellig Aand i Straaler. Paa Bagsiden er indgravet I. IIIS. BPD., hvorunder 1641. Metalværdien af denne Halskjæde, 154 4 8, udbetaltes. Jfølge en i Veile Avis meddeelt Oplysning af Pastor C. C. Møller, paa hvis Tofte Halskjæden. er funden, blev i Aaret 1641 Jens Berentson Falenkamp, Sognepræst til Nykirke og Give Sogn, samme Aar gift med Bodil Peders Datter, en Datter af Peder Jensen, den forrige Præst i Nykirke. Af Gravskrifter, som end findes over dette Ægtepar, sees det at de døde som Følge af udstandne Mishandlinger af Polakker og Brandenborgere i 1659. Begge have de maattet forlade Præstegaarden under disse Krigs uroligheder; hun døde i Vedel den 27de Juli og han den 6te August samme Aar. Det er høist rimeligt, at det nu fundne Smykke har hørt til deres Udstyr, og have de sandsynligviis gjemt deres Kostbarheder i Jorden, for at bevare dem fra at falde i Fjendens Hænder, og kunne muligen end flere Sager ligge forvarede sammesteds.
Aarhuus Stifts-Tidende, 1844-12-24
Blandt det kgl. Theaters Personale hersker i denne Tid megen Sygelighed. Friskytten angav forleden Dag de upasselige Skuespilleres og Skuespillerinders Antal til nitten. Dirigent af Sanger-Akademiet, Ferdinand Vogel, har gjort Studenternes, Haandværkernes og Livjægernes Sangforening her i Byen, Sangforeningerne i Helsingøer, Helsingborg, Lund, Landskrona og Malm det Forslag, at stifte en stor Sangforenider under Hr. Vogels Direction skulde opføre en Musikfest i Slutningen af Vinteren eller Begyndelsen af Foraaret, en Plan, der af mange Grunde vist neppe.) vil kunne realiseres, især da Studenternes Sangforening, der vilde udgjøre det største Antal Medlemmer (Foreningen tæller nemlig 150 Medlemmer), af flere,) Aarsager har forkastet det dem gjorte Forslag. (Ab. Av.) Den Frisindede, oplyser, at medens en Toldbetjent efter 36 Aars tro Tjeneste er afgaaet med 36 Pension, er en Sergeant i Helsingøer efter 13 Aars Tjeneste afskediget med 106 8 i Pension, uagtet han er rask og rørig og har god aparte Fortjeneste. Hvis det er sandt, er det høist besynderligt, J samme Blad ankes over, at Pastor emeritus Faber tager saalidet Hensyn til sin Stands Hellighed, at han gererer sig som Commissionair for omreisende Skuespillertrouper, engagerer og prøver Medlemmerne til disse af begge Kjøn, og ikke utydeligt har tilkjendegivet sin Lyst til at oprette et Giftermaalscontoir her i Staden.
Aarhuus Stifts-Tidende, 1844-12-24
Odense, den 20de Decbr. J Formiddags ankom hertil Slottet Hs. Durchl. Gouverneur Prinds Wilhelms Søn, Prinds Frederik af Hessen. Jmorgen afreiser Hs. K. H. Kronprindsen herfra til Fredericia, hvor Høistsamme agter at tilbringe Ju(Hp. Av.)
Aarhuus Stifts-Tidende, 1844-12-24
Ringkjøbings Omegn har i denne Tid været riig paa sørgelige Begivenheder. Saaledes faldt for faa Dag siden to Piger fra Hee ud fra et Gangtræ, hvoraf den ene druknede. Omtrent samtidigt hermed løb en Mand ned paa Fjorden og fandtes død under Jsen. Forleden Nat nedbrændte aldeles en stor Gaard i Sønder-Lyngvig, hvilket var saa meget sørgeligere, som Mandens Søster var med sin Brudgom, samt øvrige Familie og Nabosolkene, kjørt til den to Mile fraliggende Kirke for at holde Bryllup. Alt brændte, endog Kreaturerne. Jldens Op(Rak. Av.) komst vides ikke.
Aarhuus Stifts-Tidende, 1844-12-24
Efter Forlydende agte Postillonerne i Ringkjøbing, at anlægge Sag imod Amtsveibetjent og Broeier Stilling til Skjernbrogaard, fordi det er hans Skyld, at de ikke kunne faae Leilighed til at øve sig saameget i at blæse paa Posthorn, at de kunne komme i Besiddelse af den Virtuositet deri, som udfordres, for derfor af Post inspecteuren, Høegh Guldberg, at blive tilstaaede Douceurer. Bemeldte Veibetjent holder nemlig de hans Bestyrelse underlagte Veie i saa daarlig en Stand, at det er en plat Umulighed for de Postilloner, som befare disse, at blæse og kjøre paa eengang, da de voldsomme Stød, som Vognen giver fra sig ved at føres over de utallige Huller i Veien, sætte dem aldeles ude af Stand til at fastholde Posthornet ved Munden et eneste Øieblik, uden at risquere at støde sig selv til Skade i Ansigtet med samme. Ringkjøbing Postilloner kan man derfor ogsaa fordetmeste kjende derpaa, at de enten have en fladstødt Næse, Saar i Nærheden af Munden eller ogsaa ingen Fortænder. Hvis de ikke kunne faae Veiene forbedrede, ville de derhos indgaae med Begjæring til Generalpostdirectionen om at tilstaaes Tid til at holde stille paa Veien, hvergang der skal blæses. (Corfaren.)
Aarhuus Stifts-Tidende, 1844-12-24
Stænderforsamlingen i Roeskilde. Under den foreløbige Behandling af Landbosagen maatte Præsidenten et Par Gange kalde til Orden, nemlig Sager i Anledning af en Yttring om den holdningsløse Maade, hvorpaa Amtmanden repræsenterer Regjeringen i Khvns Amtsraad, og Christensen for den Yttring, at det nuværende Regjeringspersonale ikke besidder den Agtelse og Tillid i Folket, der gjør en Regjering, stærk, kraftig og heldbringende i kritiske Øieblikke." Varede det længe med Landbosagen, desto hurtigere er man kommen tilende med den foreløbige Behandling af Sagen om den danske Nationalitets Opretholdelse i Slesvig, i hvilken kun Referenten (Larsen, Commissarius og Præsidenten, den Sidste i et udførligt og kjarnefuldt Foredrag, yttrede sig. Comiteen indstillede: "at Forsamlingen vilde indgaae med et allerunderd. Andragende til Kongen, og ved samme indstændigen anbefale det danske Sprog i Hertugdømmet Slesvig til at beskjærme og opretholdes af Hs. Majestæt, ved alle de Foranstaltninger, som i dette Øiemed retfærdigen og billigen kunne træffes." Ogsaa Comiteen i det Ussingske Andragende og Jndskrænkninger og Besparelser i Statshuusholdningen har afgivet sin Betænkning, der gaaer ud paa: at Stænderforsamlingen vil allerunderd. gjentage sit tidligere Andragende om Besparelser og Jndskrænkninger i forskjellige Grene af Statshuusholdningen, med tilføiet indstændig Begjæring om, at der, forsaavidt Stændernes dertil sigtende Forslag ikke gives Medhold, maa blive meddeelt Forsamlingen en tilstrækkeligt oplysende Fremstilling af Grundene herfor.
Aarhuus Stifts-Tidende, 1844-12-24
Skibs-Efterretninger. Paa Øen Sylt er iland drevet nogle Sømandskister, hvoriblandt een tilhørende Skipper P. Jensen. Som Følge deraf maa det altsaa nu ansees for afgjort, at Skpr. P. Jensen, som med "Lykkens Prøve afgik fra Elben den 15de Novbr. og fra hvem man siden savnede enhver Efterretning, maa være total forliist. (Hmb. Broh.) – Forleden Dag indkom i Kallebodstrand, omtr. 1 Miil fra Kjøbenhavn, 5 Baade, fra Stevns, ladede med Sæd og Victualier; Frosten, som bestandig tiltog, gjorde det umuligt for disse at naae indtil Langebro, og alle Baadene bleve indefrosne. J muligste Hast forskaffedes endeel Heste og Vogne, med hvilke der maatte kjøres c. 500 Alen ud i Vandet, efter at først Jsen var gjennembrudt. Saaledes blev hele Ladningen reddet.
Aarhuus Stifts-Tidende, 1844-12-24
Handels-Efterretninger. Med Hensyn til at engelske Aviser have yttret, at Sir Robert Peel agter at nedsætte Jndførselstolden af fremmed Korn og Smør, siger "Dannevirke. Denne Efterretning er høist glædelig for Kongeriget og Hertugdommerne og aabner Udsigt til endelig at kunne faae Adgang med vore Produkter til vor folkerige Naboes store Marked, saafremt vor Regjering, hvad der dog tør forventes, seer sig istand til at indrømme engelske Varer en forholdsmæssig Toldlettelse. Næsten hele Rigets Forbrug af Silke=, Bomulds-, Ulden-, Linnede, Metal- og mange andre Varer, til Beløb af Millioner aarlig, bestrides af Fabriker i Tydskland, med dens dette Land ikke har Brug for een Tønde af vort Korn eller eet Pund af vort Smør, men hvoraf England, er istand til at aftage os hele vor Production."J Hamborg er i disse Dage solgt flere Partier Havre til Modtagelse næste Foraar i danske Havne, og for 20 Pd. vægtige Varer betalt 3 Mk. 8 s. a 3 Mk. 12 s. Bco. pr. Tønde. (Brig. Td.) J Kjøbenhavn er i disse Dage solgt et Parti svensk Havre af 81 Pds. Vægt til 3 Mk. Bco. pr. Tde.
Aarhuus Stifts-Tidende, 1844-12-24
(Aftenbl.)
Aarhuus Stifts-Tidende, 1844-12-24
Landeiendoms-Salg. Krummerupgaard ved Slagelse er af Hr. Rye solgt til Hr. Cand. phil. J. Fiedler for 21000 Rbd.; hvorimod Hr. Rye har i Sverrig kjøbt en Eiendom, 3 Mile fra Malm, for 26,000 Rbd.
Aarhuus Stifts-Tidende, 1844-12-24
Befordringer og Afgang. Districtslæge i Falsters søndre Landdistrict, charact. Bataillonschirurg Kiøbe, er allern. besk. til Stiftsphysicus i Lollands=Falsters Stift; Kammerraad og Contoirchef under det kgl. Rentekammer, E. Løffler, til Hovedkasserer, Bogholder og Contoirchef ved det kgl. Theater; Catechet i Hillerød, C. Schaper, til Sognepræst for Præstøe og Skibbinge M.i Sjælland; forhenv. Capellan, C. Wraa, til Sognepræst for Beerst og Bekke M. i Ribe Stift; og Cand. theol. A. C. Petersen til Sognepræst for Jydstrup og Valsøelille M. i Sjælland. Cand. theol. G. Piper besk. til personel Capellan hos Sognepræsten for KarlebyM., og Cand. theol. L. Ovesen til p. Capellan hos Sognepræsten i Storeheddinge. Told- og Consumtions Underbetjent i Kjøbenhavn, J. Cassuben, er allern. tillagt Krigsassessors Characteer med Rang i 9 Cl. 334.
Aarhuus Stifts-Tidende, 1844-12-24
Ledige Embeder. Catechet-Embedet i Stubbekiøbing. – Ulvbjerg og Lynderup Vicepastorat i Viborg, Stift. – Fyr=Jnspecteur-Embedet ved Hammershuus Fyr paa Bornholm. - Skolelærer- og Kirkesanger-Embedet i Skadder, Sønderhald Herred, Aarh. Stift.
Aarhuus Stifts-Tidende, 1844-12-24
Dødsfald. Pastor Clausen, Sognepræst til Halsted og Aunede M. paa Falster. Enkefrue Staldmesterinde, v. Suden f. Holmer i Kiel. Frøken Sophie v. Münnich, i Rendsborg, Kirkesanger og Skolelærer Christensen i Utterslev. Gjordemoder Mad. Schmidt i Mariager, Fru Regine Cathr. Holm f. Føddersen (Capt. og Toldcontrolleur Holms Hustrue, 27 Aar) i Aalborg.
Aarhuus Stifts-Tidende, 1844-12-24
Copulerede. J Randers den 18de Decbr.: Coffardicapitain P. Chr. Blankholm og Jfr. Anna Cathrine Hvadsgaard.
Aarhuus Stifts-Tidende, 1844-12-24
Prædikanter paa 1ste Juledag. Froprædiken i Domkirken, Kl. 7, Hr. Pastor Fonss.
Aarhuus Stifts-Tidende, 1844-12-24
Høimesse, Domkirken Hs. H. H. Hr. Biskop PaludanMüller; Frue Kirke Hr. Consistorialraad Brix; Hospitalskirken, Kl. 10 1/2 Hr. Pastor Jahnsen. Aftensang i Domkirken Hr. Pastor Jespersen.
Aarhuus Stifts-Tidende, 1844-12-24
2den Juledag.
Aarhuus Stifts-Tidende, 1844-12-24
Høimesse, Domkirken Hr. Stiftsprovst Lindhard; Frue Kirke pr. Consistorialraad Brix; Hospitalskirken, Kl. 10 1/2, Hr. Pastor Jahnsen. Aftensang i Domk. Hr. Pastor Fonss.
Aarhuus Stifts-Tidende, 1844-12-24
Bekjendtgjørelser. Det blev min tunge Lod, for fraværende Slægt og Venner, paa Moders, Sødskendes og egne Vegne, at anmelde min kjære trofaste Faders Bortgang fra dette til et bedre Liv, i Morges, i hans Alders 58de Aar. Fred være med Dig! Velsignet Dit Minde! Kalbyegaard, den 20de December 1844. F. Lange.
Aarhuus Stifts-Tidende, 1844-12-24
De Ærede der saavel budne som uindbudne ved deres Nærværelse hædrede min salig Kones Jordefærd, saavelsom for flere andre Beviser ved denne Leilighed paa Agtelse for den Hensovede, bevidnes herved min bedste Tak. Aarhuus, den 21de December 1844. J. P. Hald.
Aarhuus Stifts-Tidende, 1844-12-24
Anden Juledag afholdes Bal i Selskabet Polyhymnia". Fremmede som ønske at deeltage kunne afhente Billetter hos een af Undertegnede. Ballet begynder Kl. 7. J. C. Gerdes. E. Beck. Harmonien, Torsdagen den 2den Januar 1845 afholdes Bal i Selskabet, der begynder Kl. 7. Fremmede, som der önske at deeltage, kunne erholde Adgangsskort a 1 - Stkt. naar de derom henvende sig til Balinspectionen.
Aarhuus Stifts-Tidende, 1844-12-24
Torsdagen den 2den Januar 1845, om Aftenen, Kl. 7, afholdes en Generalforsamling i Læseforeningen for Aarhus og Omegn. Aarhus den 18de December 1844. J. Seidelin, p. t. Secretair.
Aarhuus Stifts-Tidende, 1844-12-24
At jeg ifølge kongelig allernaadigst Bevilling af 26de Septbr. d. A. har adopteret Svend Christian Pedersen, som mit Barn, bekjendtgjøres herved. J. E. Ferslew, Enke efter Overkrigscommissair C. B. Ferslew.
Aarhuus Stifts-Tidende, 1844-12-24
De der have Noget tilgode for leverede Materialier og Arbeide til Havnen, ville behage at fremkomne med Regning, da Alt hvad der vedkommer dette Aar maa være indført i Regnskabet som sluttes den sidste Dag i Aaret. Aarhuus Havne-Commission, den 23de Decbr. 1844.
Aarhuus Stifts-Tidende, 1844-12-24
Skov-Auction. Mandagen den 30te December førstkommende lader Hr. Proprietair v. Halle, i den ham tilhørende Skov ved Lillerup, afholde Auction over circa 250 Numere af Ege, Boge, Alme og Aske paa Roden. Egene og Bøgene ere for en stor Deel tjenlige til Meubel Tømmer og til andet Gavntræe. Auctionen begynder Klokken 10 Formiddag. Samlingsstedet er ved Skovfogedhuset ved Skoven. Hvilket herved bekjendtgjøres. Woer og Nim Herreders Contoir i Horsens, den 12te December 1844. Bernth.
Aarhuus Stifts-Tidende, 1844-12-24
Mandagen den 31te December førstkommende afholdes offentlig Auction i Krekjer Skov under Moesgaard Gods over store Bøge paa Roden samt endeel Udluftningsbunker. Auctionen begynder om Formiddagen Kl. 10 og Mode stedet er ved Skovfogedhuset, hvor Lysthavende indbydes at møde. Det bemærkes, at der er anlagt en ny Vei tilKrekjer Skov, som vil gjøre Transporten betydelig kortere og lettere. Aarhuus, 16de December 1844. Rosenstand.
Aarhuus Stifts-Tidende, 1844-12-24
En stærk Ladebygning paa 15 Fag, med Ege-Neder og Fyr=Overtømmer, kan til 16de Mai faaes tilkjøbs. Man accorderer med Eieren Peder Knudsen Due i Stiær.
Aarhuus Stifts-Tidende, 1844-12-24
Hvide og röde Vine, saasom: Madeira, Graves, gl. Viin, Portviin, Margeaux, Medoc No 1 og 2. samt gl. Cognac og Jamaica Rom, faaes hos L. F. Brönnum, ved Aaen. Tobakker, saasom: Pelil-Kanaster, Portorico og Portocarero af Justus's, Leichter Portorico & Portocarera, Washington, Maryland, sort holl. G., Blaamand, Rödmand, flere Sorter MelangeTobakker i Foustager, Kasser og Papir, samt ordinaire Tobakker, ere arriverede og faaes hos L. F. Brönnum. Cigarer, saasom: Lasama, Cavaleros, sine Cuba, Cabannos, Marylands, Kentucky, faaes hos L. F. Brönnum. Andreas Christian Wissings Udstilling i Anledning af Juul og Nytaar er aaben, og vedvarer indtil Helligtrekongersdag. Jsærdeleshed anbefales et rigt Udvalg af fine Knive og Saxe, Brevtasker, Lommebøger, Pap- og PapeteriArbeider, Skrive- og Tegnematerialier, Mapper, Lithographier, Nips og Galanterivarer, Parfumerier, fiin Børstenbinderarbeide, &c. &c., hvilket Alt udsælges til bestemte Priser. Bortlodningen af Kunst- og Jndustrisager hos C. N. Kirkerup. tager sin Begyndelse Tirsdagen den 31te Decbr. og fortsættes den følgende Dag efter Gudstjenesten. Lodsedler a 2 Stykket kunne forinden erholdes, og bemærkes det, at Gevinsterne hver Dag ere til behageligt Eftersyn.
Aarhuus Stifts-Tidende, 1844-12-24
At jeg, forhenværende Conditor og Bagermester L. Lund af Haderslev, har bosat mig heri Aarhuus som Bager, og fra i Dag af har aabnet min Brød=Udsalg, undlader jeg ikke at bekjendtgjøre for et høiagtet Publicum. Min Bopæl er paa Hjørnet af Graven og Studs gaden Nr. 214.
Aarhuus Stifts-Tidende, 1844-12-24
Paa Undertegnedes Fabrik stampes og udvaskes Vadmel saavel for som efter Farvningen. Da Stampeværket drives med Dampkraft, vil til enhver Tid kunne expederes hurtigt. At indtræffende stræng Frost ingn Standsning foraarsager, vil forhaabentlig anbefale mit Stampeværk. Strømpefabrikken i Aarhuus, den 12te Decbr. 1844. J. Classen.
Aarhuus Stifts-Tidende, 1844-12-24
Undertegnedes Boutik, i Gaarden Nr. 653 paa Vestergade heri Byen, er i disse Dage bleven forsynet med et velassorteret Udvalg af smagfulde og moderne Taffeluhre af Bronce- og Alabast, samt et ligesaa fortrinligt Udvalg af saavel Guld, som Sølv-Cylinder Uhre, for Damer og Herrer, ligesom ogsaa fine og ordinaire Spindeluhre, og idet jeg tillader mig at anbefale disse Varer, som sælges til de billigste Priser, indestaaes for sammes Godhed. Aarhuus, den 23de December 1844. C. M. Wendelboe. Drojaner, Rakitzer, samt Libauer 2, 3 og 4 Bds. Hør, kan faaes, især Skippundeviis, yderst billig, hos Hammershør.
Aarhuus Stifts-Tidende, 1844-12-24
J Gaarden a 132 paa Middelgade kan til anstundende Flyttetid erholdes tilleie 5 smukke, gibsede Værelser, med Kjøkken, Spisekammer og Pigekammer. J. F. Petersen.
Aarhuus Stifts-Tidende, 1844-12-24
En Kudsk, som hos de kongelige Kudske har lært at kjøre 2 og 4 Heste og forstaaer Alt til hans Fag henhørende, samt kan forevise gode Anbefalinger, ønsker sig en Condition. Billetter, mk. J. N. N. 73, bedes aflagte paa Adressecontoiret.